Kari Stiansen

Kari Stiansen (født 26. juni 1954 i Risør) er en norsk billedkunstner og tekstilkunstner, bosatt i Arendal kommune. Hun arbeider i hovedsak med tepper og tekstiler, ofte preget av maritime detaljer. Hun arbeider også med detaljrike tegninger og kunstobjekter inspirert av naturen.Gunvald Opstad: Sørlandet og malerne, Aschehoug forlag (1991), s. 225

Stiansen har utdannelse fra Vestlandske Kunstakademi (1979–1984). Hennes tekstilkunst vakte stor oppmerksomhet under Sørlandsutstillingen i Christiansand Kunstforening i 1988, der hun viste et teppe i sort. Teppet ble i en artikkel i Verdens Gang beskrevet som et av utstillingens absolutte høydepunkter.Jon Selås: «Sørlandsk tekstilkunst» i Verdens Gang, 23. januar 1988, s. 54. Hun eksperimenterer ofte med materialer fra naturen som fjær og røtter fra bjørk og rogn; noen ganger i form av store vaser og reder som hun kler med fjær.Erle Moestue Bugge: «Tekstil med spennvidde» i Aftenposten, 12. november 1991

Hennes kunst er representert i Sørlandets Kunstmuseums faste samling, der ved kunstobjektet «Sko» (2000) formet i bjørkerøtter.Sørlandets kunstmuseums hjemmesider: bilde av «Sko»  (besøkt 15. april 2015) Stiansens kunst er også representert på Universitetet i Agder, campus Grimstad.Anna Krakstad: «Kunstverk på flyttefot» i Agderposten, 1. februar 2012, s. 31

Kari Stiansen har en rekke utstillinger bak seg i inn- og utland. Hun har blant annet deltatt på Nordic Textile Triennial i Moskva, på North Dakota Museum of Art i USA og Bury St. Edmund’s Gallery i Suffolk i England. Hun har hatt separatutstillinger på Kystmuseet i Øygarden, Galleri Tablå i Bergen og Galleri Lista Fyr. Syv ganger er hun antatt på Høstutstillingen (siste gang i 1998) og ni ganger på Sørlandsutstillingen (siste gang i 2003.Kari Stiansens biografi på browngrotta.com  (besøkt 15. april 2015) I 1992 deltok hun på sommerutstillingen ved Hå gamle prestegård sammen med 20 andre sørlandskunstnere; deriblant Grete H.H. Nash, Barbro Raen Thomassen, Ellinor Hedemann, Kiki Prytz Wilhelmsen, Sidsel Hanum og Kjell Nupen.Edel Bakkemoen: «Sol ute, kunst inne» i Aftenposten, 15. juli 1991, s. 8.

I 2001 hadde Kari Stiansen en stor separatutstilling i Risør kunstforening; en utstilling preget av en grenseløs detaljrikdom, ifølge avisen Aust Agder Blad.

Kari Stiansen er bokillustratør i Jørn H. Sværens bok Dronning av England (2011), som også er oversatt til dansk.«Kari Stiansen» på bog.nu  (besøkt 15. april 2015)

 Referanser 

Kategori:Norske billedkunstnere
Kategori:Norske tekstilkunstnere
Kategori:Personer fra Risør kommune
Kategori:Fødsler i 1954